„Va face față David Kiki la FCSB?” a fost întrebarea la care Ciprian Marica a dat răspunsul pe loc. Acționarul minoritar al echipei lui Gică Hagi a vorbit despre transferul realizat de campioana României.
Gigi Becali a dezvăluit că s-a înțeles deja cu David Kiki, care a semnat cu echipa roș-albastră. Fundașul are un contract valabil pe 3 ani cu FCSB și va încasa suma de 12.000 de euro, pe lună.
„Va face față David Kiki la FCSB?” Ciprian Marica a dat răspunsul pe loc
După mutare, Ciprian Marica a fost întrebat dacă Kiki va face față la echipa lui Gigi Becali.
Omul din conducerea Farului a spus că fundașul este un jucător bun pentru nivelul Ligii 1 și speră ca acesta să aibă succes la echipa patronată de Gigi Becali.
„Nu știu dacă mai face față la FCSB, nu l-am mai văzut în ultima perioadă. Era un jucător care, pentru noi și pentru nivelul Ligii 1 a arătat foarte bine.
Ne-am fi dorit să îl păstrăm. E un jucător care are calitate, nu întâmplător au pus ochii pe el. Sper să aibă succes la FCSB, dar mai puțin cu noi”, a spus Ciprian Marica, la digisport.ro.
Gigi Becali, 3 oferte dintr-un foc pentru preliminariile UEFA Champions League!
Gigi Becali a făcut 3 oferte dintr-un foc pentru preliminariile UEFA Champions League! Patronul campioanei a vorbit deschis despre stadiul negocierilor în cazurile lui Alex Chipciu și Louis Munteanu, dar a rostit și un nume surpriză pe care vrea să îl aducă în vară.
Este vorba despre atacantul Daniel Popa, legitimat în prezent la U Cluj. Colegul lui Alex Chipciu a avut evoluții bune în tricoul „șepcilor roșii”, iar astfel a intrat pe radarul lui Gigi Becali.
Gigi Becali a dezvăluit că Alex Chipciu va ajunge la FCSB doar din postura de jucător liber de contract. Patronul a dat de înțeles că jucătorul are o relație bună cu oficialii de la U Cluj și că ar putea fi lăsat să plece liber, în această vară.
Totodată, patronul de la FCSB a dezvăluit că a purtat negocieri și cu Daniel Popa. Gigi Becali a spus că dorește să plătească, pentru transfer, suma de 200.000 de euro.
„(n.r. despre transferul lui Chipciu) Da. Tratativele, dacă îi dă voie să plece gratis, îl luăm. Nu putem să dăm bani pe un jucător de 35 de ani. El a zis că încearcă, că are relaţie bună cu clubul.
Cu Daniel Popa deja am negociat. Trebuie să negociem cu clubul. Am vorbit cu impresarul. El dacă are o clauză, jucătorul poate să negocieze. Nu am luat legătura cu jucătorul, am vorbit cu impresarul. Mi se pare că are o clauză. El are o clauză de 300.000, dar noi vrem să dăm 200.000.
Am spus că vin 5-6 jucători. Popa este pariul meu, o să vedem! E pariul meu, nu costă mult. E pariul meu. Mie îmi plăcea de el când era la Dinamo.”, a spus Gigi Becali, conform sursei citate anterior.